Source: http://aksds.sk/index.php?option=com_content&view=article&id=239:vyzva-na-predkladanie-iadosti-o-poskytnutie-dotacie-poda-nariadenia-vlady-slovenskej-republiky-3192011-z-z-o-podpore-podnikania-v-podohospodarstve-a-rozvoji-vidieka&catid=1:latest-news&Itemid=60
Timestamp: 2020-03-29 02:58:30+00:00

Document:
Výzva na predkladanie žiadostí o poskytnutie dotácie podľa nariadenia vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka Výzva na predkladanie žiadostí o poskytnutie dotácie podľa nariadenia vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka
Home Zaujímavé odkazy Výzva na predkladanie žiadostí o poskytnutie dotácie podľa nariadenia vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka
Projekt AKS, Podopatrenie 1.1
Projekt AKS, Podopatrenie 1.2
ATIS - info
ÚKSÚP - signalizácia
Výzva na predkladanie žiadostí o poskytnutie dotácie podľa nariadenia vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka
Utorok, 19 Marec 2013 14:25
Výzva na predkladanie žiadostí o poskytnutie dotácie podľa nariadenia vlády Slovenskej republiky č. 319/2011 Z. z. o podpore podnikania v pôdohospodárstve a rozvoji vidieka Pôdohospodárska platobná agentúra, Dobrovičova 12, 815 26 Bratislava v súlade s nariadením vlády SR č. 319/2011 Z. z. o podpore podnikania v pôdohospodárstve a rozvoji vidieka (ďalej len „nariadenie vlády“) a na základe schémy štátnej pomoci na zamestnávanie znevýhodnených a značne znevýhodnených zamestnancov zaregistrovanej Európskou komisiou pod evidenčným číslom SA.34478(2012/X)
oprávnených žiadateľov k predkladaniu žiadostí o poskytnutie štátnej pomoci v roku 2013 (ďalej len „žiadosť“)
v termíne od 19.03.2013 do 17.04.2013
na podporné opatrenie podľa § 11 nariadenia vlády
Dotácia na zamestnávanie znevýhodnených a značne znevýhodnených zamestnancov
Žiadosť sa predkladá osobne alebo poštou na príslušnom regionálnom pracovisku Pôdohospodárskej platobnej agentúry (podľa sídla žiadateľa) na formulári, ktorého vzor je uvedený v prílohe č. 1 tejto výzvy, kompletne so všetkými povinnými prílohami.
Žiadatelia z okresov patriacich do pôsobnosti bývalého RP PPA Bratislava (Bratislava I – V, Malacky, Pezinok, Senec) predkladajú žiadosť na sekciu projektových podpôr a štátnej pomoci, odbor štátnej pomoci Pôdohospodárskej platobnej agentúry, Dobrovičova 12, 815 26 Bratislava.
Povinnými prílohami k žiadosti sú prílohy uvedené v § 11, ods. 5 a v § 21, ods. 3 nariadenia vlády a v bode J.5 Schémy štátnej pomoci na zamestnávanie znevýhodnených a značne znevýhodnených zamestnancov, zaregistrovanej Európskou komisiou pod evidenčným č. SA.34478(2012/X).
Povinnými prílohami v zmysle § 21, ods.3, písm. a) nariadenia vlády v nadväznosti na § 8a ods. 5 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov sú:
potvrdenie príslušného inšpektorátu práce, nie staršie ako tri mesiace, že žiadateľ neporušil v predchádzajúcich troch rokoch zákaz nelegálneho zamestnávania podľa zákona č. 82/2005 Z. z. v znení neskorších predpisov,
potvrdenie príslušného konkurzného súdu, nie staršie ako tri mesiace,
potvrdenie Sociálnej poisťovne, nie staršie ako tri mesiace,
potvrdenie každej zdravotnej poisťovne, nie staršie ako tri mesiace.
Na strane 2 z 2 musí byť podpis štatutárneho zástupcu alebo fyzickej osoby úradne osvedčený.
Žiadateľ pri samoidentifikácii, či je podnikom v ťažkostiach, postupuje podľa postupu na identifikáciu žiadateľa ako podniku v ťažkostiach podľa Usmernenia Spoločenstva o štátnej pomoci na záchranu a reštrukturalizáciu firiem v ťažkostiach (2004/C244/02) (ďalej len „postup“), ktorý je prílohou č. 3 tejto výzvy. V prípade, že sa identifikuje podľa postupu, že nie je podnikom v ťažkostiach, prílohu č. 2 formulára žiadosti nevypĺňa. Vzhľadom na vyššie uvedené ďalšími prílohami žiadosti sú: a) súvaha za posledný finančný rok (predkladá žiadateľ účtujúci v sústave podvojného účtovníctva: napr.: s.r.o., a.s., družstvo, v.o.s., k.s., fyzická osoba – podnikateľ) – fotokópia, b) výkaz o príjmoch a výdavkoch za posledný a bezprostredne predchádzajúci finančný rok (predkladá žiadateľ účtujúci v sústave jednoduchého účtovníctva napr.: fyzická osoba – podnikateľ) – fotokópia, c) výkaz o majetku a zväzkoch za posledný finančný rok (predkladá žiadateľ účtujúci v sústave jednoduchého účtovníctva napr.: fyzická osoba – podnikateľ) – fotokópia výkazu , d) daňové priznanie za posledný finančný rok (predkladajú žiadatelia, ktorí neuplatňujú preukázateľné daňové výdavky, ale uplatňujú výdavky paušálnym percentom z dosiahnutých príjmov) – fotokópia.
S poukazom na bod F. a bod R. schémy štátnej pomoci na zamestnávanie znevýhodnených a značne znevýhodnených zamestnancov, zaregistrovanej Európskou komisiou pod evidenčným č. SA.34478(2012/X) v prípade, že prijatým zamestnancom do zamestnania bude značne znevýhodnený zamestnanec, oprávnenými nákladmi v projekte sú náklady alebo výdavky príjemcu pomoci na mzdy po dobu najviac 21 mesiacov po prijatí do zamestnania (t. j. v prípade, ak bude pracovné miesto vytvorené a obsadené od 1.4.2013; v prípade vytvorenia pracovného miesta neskôr sa doba kráti).
Aktuálna schéma štátnej pomoci na zamestnávanie znevýhodnených a značne znevýhodnených zamestnancov, zaregistrovaná Európskou komisiou pod evidenčným č. SA.34478(2012/X) je zverejnená na webovom sídle Ministerstva pôdohospodárstva a rozvoja vidieka Slovenskej republiky: http://www.mpsr.sk/sk/index.php?navID=161&id=5483
Metodický pokyn Ministerstva pôdohospodárstva a rozvoja vidieka SR na vykonanie § 11 nariadenia vlády je zverejnený na webovom sídle Ministerstva pôdohospodárstva a rozvoja vidieka Slovenskej republiky: http://www.mpsr.sk/sk/index.php?navID=161&id=5483
Bližšie informácie o spôsobe poskytovania štátnej pomoci je možné získať priamo na sekcii projektových podpôr a štátnej pomoci, odbor štátnej pomoci Pôdohospodárskej platobnej agentúry v Bratislave, kontakty (Ing. Katarína Hradská, tel. č. 0918 612 208, e-mail Táto adresa je chránená pred robotmi nevyžiadanej pošty. Ak ju chcete vidieť, musíte mať povolený JavaScript. a Ing. Sylvia Čarná, tel. č. 0918 612 458, e-mail Táto adresa je chránená pred robotmi nevyžiadanej pošty. Ak ju chcete vidieť, musíte mať povolený JavaScript. ).
V Bratislave, 18.03.2013
MVDr. Stanislav Grobár generálny riaditeľ
© 2020 Agrárna komora Slovenska - Dunajská Streda

References: § 11
 § 11
 § 21
 § 21
 § 8
 § 11